recursal/SuperWikiNEXT-32B huggingface dataset:
**Alejandra Prieto Sánchez**, nada en Ferrol o 10 de abril de 1986, é unha adestradora de baloncesto galega.

Traxectoria
-----------

Licenciada en Maxisterio, Prieto traballa como mestra de primaria en Ferrol. Ademais, ten o título superior de adestradora de baloncesto.

Como adestradora de baloncesto, iniciouse nos bancos cos equipos de canteira do Universitario Ferrol, un dos principais clubs de baloncesto feminino de España. Nese tempo, chamárona da Federación Galega de Baloncesto para que se encargase de seleccións autonómicas de distintas idades. Tamén foi responsable deportiva da delegación de Ferrol da Federación.

Prieto conseguiu unha posición relevante como adestradora principal ao encargarse, en 2015, de levar as rédeas do CDR Ferrol (localmente coñecido como Recimil), que ao ano seguinte se fusionaría co Baloncesto Base Costa Ártabra, mantendo o mesmo nome de Baloncesto Base Costa Ártabra e mais a adestradora do CDR.

En 2017 fichou polo Baxi Ferrol, o equipo máis importante de Ferrol, que naquela altura estaba a xogar en división de honra feminina, para facerse cargo do posto de adestradora asistente. Ao remate desa tempada o adestrador titular, Lino López, deixou o posto para adestrar o Perfumerías Avenida, e foi substituído por Carles Martínez. Pero unha serie de derrotas consecutivas motivaron a destitución de Martínez no outono de 2018, co que Prieto se fixo cargo da dirección do equipo, neste caso con Ricardo Aldrey como adestrador asistente.

Vida persoal
------------

É filla de Pablo Prieto, adestrador internacional de fútbol sala.

Notas
-----

1. ↑  

	* Sandra Prieto no Facebook
2. ↑  BAXI Ferrol 2018-2019, na páxina web da FEB.
3. ↑  Claustro de profesores, na web do Colexio Plurilingüe Jesús Maestro
4. ↑  "El Baloncesto Base Costa Ártabra anuncia la salida de su entrenadora Sandra Prieto". Consultado o 14 de decembro de 2018.
5. ↑  "Sandra continúa con el Senior Masculino". *CBB Costa Ártabra*. Consultado o 14 de decembro 2018.
6. ↑  "Carles Martínez dirigirá el próximo proyecto del Uni – Uni Ferrol" (en castelán). Consultado o 2018-12-14.
**Starcastle** é unha banda estadounidense de rock progresivo de Champaign, Illinois. Formado en 1969, o grupo realizou moitos concertos cos nomes Pegasus e Mad John Fever antes de pasar a chamarse finalmente Starcastle. Starcase asinou o seu primeiro contrato discográfico con Epic Records én 1974, soando habitualmente na radio e tocando con frecuencia na área de St. Louis. A formación orixinal incluía ao antigo vocalista de REO Speedwagon Terry Luttrell e o autor/programador informático Herb Schildt, e a mediados dos 80 incluíu brevemente ao guitarrista Mark McGee, quen se uniu a Vicious Rumors. O grupo publicou catro álbums a través dos selos Epic e CBS. O álbum de estrea da banda, *Starcastle*, vendeu ben e escoitouse nas radios de todo o mundo.

Os seus posteriores álbums *Fountains of Light*, *Citadel*, e *Real to Reel* non venderon tan ben como o primeiro e foron criticados a miúdo por ter un son demasiado semellante ao de Yes. Starcastle actuou como abreconcertos de artistas como Jethro Tull, Gentle Giant, Fleetwood Mac, Kansas, Boston, Rush, Journey, e outros. Tras varios cambios de formación a banda iniciou un hiato de 10 anos en 1987.

En 2002, Gary Strater, Steve Tassler e Steve Hagler publicaron álbums en solitario a través do propio selo da banda, Sunsinger. Isto levou a que traballasen no derradeiro álbum do grupo, *Song of Times*, antes da morte de Gary Strater o 19 de setembro de 2004 dun cancro de páncreas. *Song of Times* foi editado en 2007.

En novembro de 2018 a páxina oficial do grupo anunciou o lanzamento de *Alchemy*, un lanzamiento de material de arquivo, tanto de estudio como ao vivo, da formación da década dos 80. Ademais, a páxina anunciou unha nova formación composta por George Harp (voces) e Bruce Botts (guitarra), ámbolos dous da formación dos 8.

Discografía
-----------

### Álbums

| Álbum | Ano | Selo |
| --- | --- | --- |
| *Starcastle* | 1976 | Epic Records |
| *Fountains of Light* | 1977 | Epic Records |
| *Citadel* | 1977 | Epic Records |
| *Real to Reel* | 1978 | Epic Records |
| *Chronos I* | 2001 | Sunsinger Records |
| *Song of Times* | 2007 | Progrock Records |

Notas
-----

1. 1 2 3 4  *The Guinness who's who of heavy metal* (2nd ed ed.). Enfield: Guinness Publishing. 1995. p. 338. ISBN 0-85112-656-1. OCLC 60224771.
2. ↑  "Review: "Starcastle: Song of Times" - Sea of Tranquility - The Web Destination for Progressive Music!". *www.seaoftranquility.org*. Consultado o 2022-12-10.
3. ↑  "Alchemy – Starcastle" (en inglés). Consultado o 2022-12-10.

Véxase tamén
------------

### Ligazóns externas

* Páxina da banda

|  |  |
| --- | --- |
| Control de autoridades | 
* Wd: Q1766556
* WorldCat
* VIAF: 129156882
* AllMusic: mn0000013755
* Discogs: 1380468
* ISNI: 0000 0000 8873 8843
* MusicBrainz: ID
* Songkick: 271840

 |
| Substancia | Tc (K) |
| --- | --- |
| MnOFe2O3 | 573 |
| Y3Fe5O12 | 560 |
| Cu2MnIn | 500 |
| CrO2 | 386 |
| MnAs | 318 |
| Gd | 292 |
| Au2MnAl | 200 |
| Dy | 88 |
| EuO | 69 |
| CrBr3 | 37 |
| EuS | 16,5 |
| GdCl3 | 2,2 |

| Substancia | Tc (K) |
| --- | --- |
| Co | 1388 |
| Fe | 1043 |
| Fe2B | 1015 |
| FeOFe2O3 | 858 |
| NiOFe2O3 | 858 |
| CuOFe2O3 | 728 |
| MgOFe2O3 | 713 |
| MnBi | 630 |
| Cu2MnAl | 630 |
| Ni | 627 |
| MnSb | 587 |
| MnB | 578 |

A **temperatura de Curie** (**Tc**) ou, por veces, **punto de Curie**, é a temperatura por riba da cal un corpo ferromagnético perde o seu magnetismo, comportándose como un material puramente paramagnético.

Historia e características
--------------------------

Pierre Curie descubriu canda o seu irmán Jacques o efecto piezoeléctrico en cristais, estabelecendo que a susceptibilidade magnética das substancias paramagnéticas depende do inverso da temperatura, é dicir, que as propiedades magnéticas varían en función da temperatura. En todos os ferromagnetos atopou un descenso da magnetización até que a temperatura chegaba a un valor crítico, chamada temperatura de Curie (Tc), onde a magnetización é igual a cero; por riba da temperatura de Curie, os ferromagnetos compórtanse como substancias paramagnéticas.

Véxase tamén
------------

### Ligazóns externas

* vídeo cunha explicación do fenómeno *(en inglés)*

|  |  |
| --- | --- |
| Control de autoridades | 
* Wd: Q191073
* EBID: ID
* GEC: 0021094
* GND: 4148403-4
* JSTOR: curie-temperature
* MAG: 63648874
* PSH: 3391

 |
En música, o **temperamento** é a afinación dos instrumentos musicais adecuando as notas á escala pitagórica, que é a matematicamente exacta, ou a escalas mais tradicionais, nas que dependendo as veces de con que instrumento se estea a tocar ou os tipos de escalas propios de cada cultura unhas notas van máis ou menos altas que outras.

Temperamento da gaita
---------------------

Na gaita galega o temperamento faise de tres formas. Por unha banda procura manterse a afinación do instrumento de maneira regular, independentemente da fase da respiración en que estea a persoa que toca. Cando se insufla aire no fol ábrese a válvula do soprete, co que o fol non retén aire dentro, e hai que darlle exactamente a mesma presión que se dá cando non se está a soprar. Amais, segundo a construción da palleta ou o seu grao de humidade, unhas notas soarán mais graves ou agudas. Para rematar, vaise modificando a presión exercida no fol da gaita, xa sexa coa forza do brazo ou cando se insufla co soprete.

Notas
-----

1. ↑  Definición de temperamento no *Dicionario de Galego* de Ir Indo e a Xunta de Galicia.

|  |  |
| --- | --- |
| Control de autoridades | 
* Wd: Q1080022
* BRE: 4187003
* MAG: 2779010048
* NDL: 00575880

 |
O **Visa Waiver Program** é un programa do goberno estadounidense que permite a cidadáns de 38 países ingresar nos Estados Unidos de América para viaxes de turismo ou negocios de até noventa días sen a necesidade de obtención previa de visado.

O programa foi introducido en 1986 coa fin de facilitar as viaxes de curta duración para nacionais de países con baixos índices de inmigración ilegal nos Estados Unidos de América.

En azul: países incluídos no *Visa Waiver Program*. En vermello posibles futuros candidatos.

Países incluídos
----------------

En novembro de 2019, os 39 países que participan do programa son:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Alemaña | Andorra | Austria | Australia | Bélxica | Brunei | Chile | Corea do Sur | Singapur |
| Dinamarca | Eslovenia | España | Eslovaquia | Estonia | Finlandia | Francia | Grecia |
| Hungría | Islandia | Eire | Italia | Xapón | Letonia | Liechtenstein | Lituania |
| Luxemburgo | Malta | Mónaco | Nova Zelandia | Noruega | Países Baixos | Polonia | Portugal |
| Reino Unido | República Checa | San Marino | Suecia | Suíza | Taiwán |

Dentro dos países membros da Unión Europea non gozan do programa os nacionais de: Bulgaria, Chipre, Grecia, Malta e Romanía.

### Cidadáns do Canadá e das Bermudas

Nacionais do Canadá e das Bermudas tampouco precisan de visado para ingresar nos Estados Unidos, por estar aínda acollidos a outra lexislación anterior.

Notas
-----

1. ↑  Os cidadáns británicos de ultramar e outros titulares de pasaporte británico, pero de fora das Illas, necesitan xeralmente de visado para visitar os Estados Unidos.
2. ↑  "Detalles en inglés". Arquivado dende o orixinal o 29 de setembro de 2015. Consultado o 30 de marzo de 2016.

Véxase tamén
------------

### Outros artigos

* Nacionalidade
* Pasaporte
* Tratado de Schengen

### Ligazóns externas

* Visa Waiver Program

|  |  |
| --- | --- |
| Control de autoridades | 
* Wd: Q45177
* WorldCat
* VIAF: 35158855742244141521
* JSTOR: visa-waiver-program
* LCCN: no2020055384

 |
En telecomunicación, **4G** úsase para referirse á cuarta xeración de tecnoloxías de telefonía móbil. Sucede ás tecnoloxías 2G e 3G, e antecede á 5G.

Características
---------------

A Unión Internacional de Telecomunicacións (UIT) creou no seu día un comité para definir as especificacións técnicas. É o IMT-Advanced, no que se definen os requisitos necesarios para que unha norma sexa considerada da xeración 4G. Entre os requisitos incluídos está que a velocidade máxima de transmisión de datos debe estar entre 100 Mbit/s (12,5 MB/s) ey 1 Gbit/s (125 MB/s). Hai que resaltar que dos grupos de traballo da UIT forman parte empresas, estudando tecnoloxías reais existentes. Por iso, a norma LTE (*long term evolution:* ‘evolución a longo prazo’) derivada da norma 3GPP non é 4G ó non cumprir os requisitos definidos pola IMT-Advanced en características de velocidades pico de transmisión e eficiencia espectral. Aínda así a UIT declarou no 2010 que os candidatos a 4G, como era aquel, podían publicitarse mentres como 4G.

4G está baseada por completo no protocolo IP, sendo un sistema e unha rede, que se acada grazas á converxencia entre redes cableadas e sen cable. A principal diferenza coas xeracións anteriores é a capacidade para soportar velocidades de acceso meirandes de 100 Mbit/s en movemento e 1 Gbit/s en repouso, mantendo unha calidade de servizo (QoS) de punta a punta de alta seguridade co mínimo custe posible.

O WWRF (*Wireless World Research Forum*) pretendeu que 4G fose unha fusión de tecnoloxías e protocolos, non só unha norma única, semellante a 3G, que inclúe tecnoloxías como GSM e CDMA.

A empresa xaponesa NTT DoCoMo foi a primeira en realizar experimentos coas tecnoloxías 4G, acadando 100 Mbit/s (12,5 MB/s) nun coche a 200 km/h. Lanzou os primeiros servizos 4G baseados en tecnoloxía LTE en decembro de 2010 en Toquio, Nagoia e Osaca.

No 2020 a ESA proba a tecnoloxía 4G na Lúa.

Notas
-----

1. ↑   Arquivado 18 de xaneiro de 2010 en Wayback Machine. arquivado en , consultado o 28 de out. de 2020
2. ↑  "Probando el funcionamiento de la tecnología 4G en la Luna". *www.esa.int* (en inglés). Consultado o 2020-10-28.
**Susan Kare**, nada en Ithaca (Estado de Nova York) o 5 de febreiro de 1954, é unha artista e deseñadora gráfica estadounidense.

Traxectoria
-----------

Creadora de moitos dos elementos da interface Apple Macintosh na década de 1980, tamén foi unha das empregadas de NeXT (a compañía formada por Steve Jobs tras a súa saída de Apple en 1985), onde traballou como directora creativa. É a deseñadora de distintas tipografías, iconas e material de mercadotecnia para o Macintosh OS. De feito, algúns dos seus primeiros traballos aínda se poden ver en moitas ferramentas de gráficos de computadora e accesorios, especialmente as iconas do lazo, a man que agarra e o cubo de pintura. 
Foi unha pioneira de pixel art. As obras máis recoñecidas do seu traballo para Apple son a tipografía Chicago (o máis destacado visto a interface de usuario tipo de letra na contorna Classic de Mac OS, así como o tipo de letra utilizado nas tres primeiras xeracións da interface do iPod de Apple), o tipo Xenebra, o tipo Mónaco (co-creadora), o Dogcow Clarus, o Happy Mac (o computador riseiro que daba a benvida aos usuarios de Mac ao arrincar as súas máquinas durante 18 anos, ata que o Mac VOS X 10.2 substituíu cun logotipo gris de Apple), e o símbolo da tecla Comando nos teclados de Apple.

Véxase tamén
------------

### Ligazóns externas

* Abecedario de mulleres na Informática
* Biografía de Susan Kare (en inglés)

|  |  |
| --- | --- |
| Control de autoridades | 
* Wd: Q48971
* WorldCat
* VIAF: 26116398
* BIBSYS: 14023639
* EBID: ID
* GND: 128843128
* ISNI: 0000 0000 3070 4237
* LCCN: n87138860
* SNAC: w6tj64tg
* ULAN: 500471831

 |
Telégrafo óptico en Marcy (Francia)
A **telegrafía óptica** é un sistema de comunicación desenvolvido por Claude Chappe a partir de 1793, consistía en transmitir sinais ópticas desde unha estación de telégrafo á seguinte onde un operador cun telescopio anotaba os sinais e outro as transmitía á seguinte operación, o proceso repetíase ata chegar a mensaxe ao destino. O mecanismo de transmisión consistía nun postes de madeira, con forma de **T**, que podían adoptar dististas posicións para formar combinacións de signos que tiñan diferentes significados. Tivo un gran desenvolvemento en Francia con 534 estacións e construíronse algunhas no dominio francés de Alxeria. A aparición do telégrafo eléctrico deixou obsoleto o servizo e a última liña de telegrafía óptica pechou en 1856. Tamén estivo en uso en España, Italia, Suíza, Países Baixos e outros países europeos adoptaron sistemas de telegrafía óptica baseado no de Chappe aínda que con outros sistemas. En España, aínda que houbo liñas previas, a primeira liña aprobada oficialmente data de 1845, de Madrid a Irún, aínda que o sistema era por traveseiros e no centro había un oval móbil que se podía mover arriba e abaixo.

  


|  |  |
| --- | --- |
| Control de autoridades | 
* Wd: Q378499
* EBID: ID
* GND: 4172671-6
* MAG: 156073823

 |
---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---

**Susan K. Bell** é unha paleontóloga estadounidense.

Traxectoria
-----------

É especialmente célebre pola súa obra *Classification of Mammals Above the Species Level*, escrita conxuntamente con Malcolm McKenna. Trátase dunha obra que clasifica todos os mamíferos coñecidos, tanto viventes como extintos. Abarca máis de 5.000 xéneros, distribuídos en 425 familias e 46 ordes, sendo o traballo máis complentoo até os nosos días sobre a sistemática, as relacións e a distribución de todos os taxa de mamíferos até o novel de xénero. Desde a clasificación de George Gaylord Simpson de 1945, o rexistro paleontolóxico foi actualizado; nos anos transcorridos desde aquela houbo moitas discusións e produciuse un notábel progreso das bases teóricas da sistematización. McKenna e Bell herdaron o proxecto de Simpson e construíron un sistema xerárquico totalmente actualizado que reflicte a xenealoxía dos mamíferos.

Na actualidade Bell traballa na división de paleontoloxía do Museo Americano de Historia Natural de Nova York, onde forma parte do seu corpo dirctivo.

Edicións da súa obra principal
------------------------------

* McKenna, Malcolm; Bell, Susan K. (1997). *Classification of Mammals Above the Species Level*. Columbia University Press. ISBN 023111012X.
* McKenna, Malcolm; Bell, Susan K. (2000). *Classification of Mammals Above the Species Level*. Columbia University Press. ISBN 0231110138.

Abreviatura
-----------

A abreviatura **Belll** emprégase para recoñecer a Susan K. Bell como autoridade na descrición e taxonomía en zooloxía.

Notas
-----

1. ↑  Susan K. Bell na Web do *American Museum of Natural History*.

Véxase tamén
------------

### Ligazóns externas

* Taxons estudados por McKenna e Bell recollidos no ITIS.

|  |  |
| --- | --- |
| Control de autoridades | 
* Wd: Q11950563
* WorldCat
* VIAF: 49378258
* CiNii: DA11946773
* ISNI: 0000 0000 3367 8767
* LCCN: n97071887
* NTA: 284824720
* SUDOC: 075000555

 |
Deseño do telectroscopio de Senlecq
Demonínase **telectroscopio** unha serie de prototipos teóricos de finais do século XIX de aparellos que permitían a visión a distancia.

Logo do traballo de Willoughby Smith que descubriu a fotocondutividade do selenio en 1873 houbo unha serie de investigadores que presentaron traballos que describían modelos de aparellos capaces teoricamente de transmitir imaxes, o nome púxollo o divulgador científico francés Louis Figuier en 1878.

Adriano de Paiva
----------------

A idea de utilizar o selenio para transmitir imaxes a distancia pódese deber ao portugués Adriano de Paiva quen en marzo de 1878 publicou en *Instituto - revista científica e literária* o artigo *A telefonia, a telegraphia e a telescopia* que traduce ao francés no folleto *La téléscopie électrique basée sur l'emploi du sélénium* en 1880 e no que describe unha cámara recuberta de selenio.

Constantin Senlecq
------------------

O francés Constantin Senlecq publicou en 1881 un folleto co título *Le télectroscope*, onde afirma que comezara as súas investigación en 1877, o aparello pretendía reproducir telegraficamente a distancia as imaxes obtidas nunha cámara escura.

George R. Carey
---------------

Telectroscopio de Carey
O primeiro escrito do estadounidense George R. Carey sobre o telectroscopio foi un artigo publicado no *Scientic American* do 5 de xuño de 1880 pero nun manuscrito atopado en 2001 Carey data a orixe do seu traballo en xaneiro de 1877. O aparello de Carey consitía nunha cámara de selenio na que se formaría a imaxe e nun receptor, composto de luces eléctricas unidas individualmente por medio dun fío a cada célula de selenio, o que faría posible a transmisión dunha imaxe que o ollo humano puidera ver. Aínda que o aparello nunca se construíu, a base da televisión, a existencia dun emisor e dun receptor quedaba fixada.

Notas
-----

1. ↑  "Histoire de la television". Arquivado dende o orixinal o 06 de decembro de 2010. Consultado o 26 de agosto de 2010.
Fotografía aérea da fortaleza de Tel Arad, ao fondo a zona baixa
**Tel Arad** é un sitio arqueolóxico próximo á moderna Arad, no deserto israelí do Neguev. Dividida en dúas partes diferencidas, a zona baixa primeiro habitada durante o calcolítico (-4000), e na que as escavacións descubriron un asentamento cananita da Idade de Bronce que estivo habitado ata -2650. Deshabitado durante 1500 anos, no século -XI formouse na zona alta un asentamento israelí. No tempo dos reis David e Salomón construíuse un gran complexo defensivo e sacro, coñecido como *A Cidadela*, destruída entre o -597 e o -577 mentres Xerusalén estaba situada polos babilónicos, a súa destrución non supuxo que Tel Arad quedase deshabitado, e de feito construíronse varias fortalezas durante o período persa e seguiu poboado ata que os romanos destruíron Xerusalén. No século VI os musulmáns reconstruíron a fortaleza pero no século IX veuse abaixo.

|  |  |
| --- | --- |
| Control de autoridades | 
* Wd: Q2063578
* GeoNames: 293405

 |
O antigo teleférico.
Teleférico de Montjuïc renovado.
O **teleférico de Montjuïc** é un teleférico que dá acceso á montaña barcelonesa de Montjuïc desde a saia oriental. A pesar do seu nome, non é propiamente un teleférico, senón un telecabina. O día 16 de maio do 2007 reabriuse logo da súa remodelación. Na actualidade está xestionado pola empresa TMB.

Percorrido
----------

O teleférico dispón de tres estacións: **Parc de Montjuïc** (con correspondencia co Funicular de Montjuïc), **Mirador** (só con parada sentido Castell > Parc) e **Castell**.

|  |
| --- |
| Teleférico de Montjuïc |
|  |  |  | Parc de Montjuïc |
|  |  |  | Mirador |
|  |  |  | Castell |

Vistas
------

Desde o teleférico pódese ver toda Barcelona e varios dos seus lugares máis representativos, como: a Plaça de Catalunya, a Catedral de Barcelona, a Sagrada Familia, os cruceiros atracados no Porto de Barcelona, a Vila Olímpica de Barcelona, a Torre Agbar ou a zona do Fórum.

Véxase tamén
------------

|  |  |
| --- | --- |
|  | A Galipedia ten un portal sobre: ***Barcelona*** |

### Outros artigos

* Teleférico do Porto de Barcelona
* Funicular de Montjuïc
**Tangaroa Tangaroa**, nado o 6 de maio de 1921 en Penrhyn e finado o 23 de maio de 2009 en Auckland), foi un político das Illas Cook.

Traxectoria
-----------

Traballou como operador de radio para a administración neozelandesa (1939-1954) e despois para unha compañía navieira (1955-1963). En 1958 resultou elixido na primeira Asemblea Lexislativa do país pola circunscrición de como Penrhyn, permanecendo como deputado ata 1983, de 1969 a 1970 foi o líder do partido United Cook Islanders e ao ano seguinte integrouse no Partido Demócrata fundado por Tom Davis, a finais da década formou parte de varios gabinetes.

En 1985 foi o primeiro nativo en ser designado Representante da Raíña, permanecendo no posto ata 1990,.

En 2003 a raíña Isabel II nomeouno cabaleiro da Orde do Imperio Británico no Palacio de Buckingham".

Notas
-----

1. 1 2 3  "Funeral planned for Cooks leader Sir Tangaroa", Radio New Zealand International, May 30, 2009
2. ↑  "Ariki speech highlights special links" Arquivado 26 de marzo de 2009 en Wayback Machine. Cook Islands government website, December 1, 2003.
Sémola nunha cunca.
A **sémola** é a fariña granulada (pouco moída) que se obtén do trigo e doutros cereais e que se utiliza na preparación de sopas, masas etc. 

A sémola obtense moendo o endosperma (albume farináceo) do trigo duro. A sémola granulosa obtense do trigo duro (*Triticum durum*), que presenta a cor amarela natural do gran.
É a fariña ideal para elaborar masas.

Valor nutritivo
---------------

Ten un alto contido en glute se procede de trigo, centeo ou avea. En troques a de arroz non ten glute ningún, a non ser que na mesma fábrica se produza tamén outro tipo de sémola e esta remate contaminando de glute á de arroz.

Aplicacións
-----------

Coa sémola pódense preparar multitude de pratos salgados e doces coma o cuscús, a quenelle, pan e pasteliños de sémola, flans ou a pasta para facer lasaña.

Véxase tamén
------------

* Cereal
* Farelo
* Trigo

|  |  |
| --- | --- |
| Control de autoridades | 
* Wd: Q381350
* EBID: ID
* GEC: 0141771
* PSH: 8665

 |
A gañadora do *reality show America's Next Top Model*, Adrianne Curry facendo un cosplay de Wonder Woman.
A **Wonder Woman** é unha superheroína de banda deseñada da DC Comics creada por William Moulton Marston. É a princesa de Themyscira (ás veces chamada Illa Paraíso), filla da raíña das amazonas, Hipólita. Súa nai creouna a partir dunha imaxe de barro, á cal cinco deusas do Olimpo lle deron vida e superpoderes. Xa adulta, foi enviada para o "mundo dos homes" para espallar unha misión de paz, ben como loitar contra o deus da guerra, Ares. Tornouse integrante da Liga da Xustiza, así como Superman e Batman. Foi a primeira heroína creada, en 1941, pola DC Comics.

Basicamente, a Muller Marabilla é unha muller caucasiana de cabelo negro (curto, longo, encaracolado e liso nas diferentes historias), usando unha tiara dourada cunha estrela, un traxe que combina bustier vermello cunha aguia dourada como símbolo (sendo substituída por un duplo "W" nos anos 1980), pantalón curto azul con estrelas brancas e botas de cano longo vermellas. Despois da guerra civil en que súa nai foi deposta do trono das Amazonas, deixou de usar a tiara.

Notas
-----

1. ↑  "GPdesenhos.com.br". Arquivado dende o orixinal o 04 de decembro de 2010. Consultado o 15 de outubro de 2011.
2. ↑  *Wonder Woman, v.2, # 170, xullo de 2001*

Véxase tamén
------------

### Outros artigos

* *Wonder Woman*, filme de 2017.

|  |  |
| --- | --- |
| Control de autoridades | 
* Wd: Q338430
* WorldCat
* VIAF: 137145541777896600660
* BMT: 169935
* BNF: 14643570v
* EBID: ID
* FAST: 1540945
* GiantBomb: 3005-2301
* GND: 106485950X
* IMDb: ch0000266
* LCCN: nb2016002161
* NKC: xx0271887
* SELIBR: 381431
* SUDOC: 182130096
* TESF: wonder\_woman

 |
**Simone Klein Ansaldy**, nada en Barcelona o 29 de maio de 1919 e finada en Madrid o 2 de xullo de 2008, foi unha escritora culinaria española de best sellers, coñecida como **Simone Ortega**.

Traxectoria
-----------

Naceu en Barcelona, nunha familia orixinaria de Alsacia e publicou o seu primeiro e máis vendido libro, *1080 recetas de cocina* en 1972. Estivo casada co editor José Ortega Spottorno, fillo do filósofo José Ortega y Gasset e fundador do xornal *El País*, ata a morte del en 2002.

O seu best seller *1080 recetas de cocina* vendeu máis de 3,5 millóns de exemplares en España dende que se publicou por primeira vez, e en 2007 levaba 48 edicións. En 1987 recibiu o Premio Especial de Gastronomía de España, ao que seguiu o Premio Especial de Comida de España en 2006. Ao outorgar o último premio, o xurado falou de "unha vida enteira dedicada a aconsellar e ensinar aos consumidores sobre cociñar ben e a boa cociña, con especial énfase na calidade dos produtos nacionais". No 2006 tamén recibiu do goberno francés a Orde das Artes e das Letras nunha cerimonia en Madrid, en que Ortega comentou que "máis que ningunha outra cousa, a cociña é o que levou a Francia e a España a achegarse".

Ademais de escribir libros de cociña, Ortega tivo unha columna na revista *¡Hola!*, e era colaboradora habitual de varios programas de radio. Os seus últimos libros foron escritos en colaboración coa súa filla, Inés Ortega Klein, chef e autora de libros de cociña.

Obra
----

* *1.080 recetas de cocina* (1972)
* *Nuevas recetas de cocina* (1984)
* *Quesos españoles* (1987)
* *La cocina de Madrid* (1987)
* *El libro de los potajes, las sopas, las cremas y los gazpachos* (1988)
* *Las mejores recetas de Simone Ortega* (1990)
* *El Libro de Los Platos de Cuchara* (2004)

Notas
-----

1. ↑  Obituario de José Ortega[*Ligazón morta*] en *The Independent* [*Ligazón morta*], consultado o 5 de decembro de 2007
2. 1 2 3 4  Barcelona Degusta: Tribute to Simone Ortega Arquivado 05 de febreiro de 2008 en Wayback Machine. consultado o 5 de decembro de 2007
3. ↑  *About the book* Arquivado 22 de agosto de 2019 en Wayback Machine. consultado o 5 de decembro de 2007
4. 1 2  *¡Hola!: Gastronomía* Arquivado 19 de decembro de 2007 en Wayback Machine. consultado o 5 de decembro de 2007 *(en castelán)*

|  |  |
| --- | --- |
| Control de autoridades | 
* Wd: Q463661
* WorldCat
* VIAF: 3864672
* BIBSYS: 13067286
* BNE: XX907616
* BNF: 155911630
* CiNii: DA06348852
* DBE: simone-klein-ansaldy
* GEC: 0476044
* GND: 136898777
* ISNI: 0000 0000 8351 893X
* LCCN: n84014393
* NTA: 125069049
* OL: OL1258788A
* SUDOC: 185792731

 |
Coordenadas: 61°29′43″N 23°49′34″L﻿ / ﻿61.49528, -23.82611

O **Tampereen harjoitusjäähalli** (en galego **Pazo de Xeo de Adestramento de Tampere**), tamén coñecido como **Hakametsä 2** ou **Haka 2** en honor ao distrito no que está situado, é un pavillón deportivo da cidade de Tampere (Finlandia). É empregado principalmente como lugar de adestramento para patinaxe artística e xuvenís, así como para o público xeral e a Academia Deportiva de Tampere (Tampereen Urheiluakatemian). Foi construído en 1974 e ten capacidade para 350 persoas.

Encóntrase ao carón do Tampereen jäähalli (tamén coñecido como Hakametsä 1), que foi o primeiro estadio pechado de hóckey sobre xeo construído en Finlandia.

Imaxe panorámica do interior do Hakametsä 2.

Notas
-----

1. ↑  "Jäähallit. Tampereen harjoitusjäähalli" (en finés). Cidade de Tampere. Consultado o 15 de abril de 2021.
2. ↑  Kauhala, Hannu (5 de outubro de 2016). "Perinnesarja, osa 1: Jääkiekkoilu modernisoitui ennen SM-liigaa" (en finés). Liiga.fi. Consultado o 16 de abril de 2021.

* Portal:Hóckey sobre xeo
* Portal:Finlandia
A **síndrome de dificultade respiratoria neonatal** (SDRN) é un trastorno entre os neonatos prematuros, cuxos pulmóns non están completamente maduros, de tal xeito que canto máis baixa é a idade xestacional máis probabilidades teñen de padecer a doenza.

O SDRN é o trastorno respiratorio máis adoito nos neonatos prematuros. O comezo da atención prenatal con esteroides para a aceleración da madurez pulmonar e o desenvolvemento de surfactante exóxeno, poden supoñer unha notable mellora nos resultados dos pacientes afectados con SDRN.

Etioloxía
---------

As causas máis frecuentes de distrés respiratorio nos neonatos inclúen:

* Doenza da membrana hialina: insuficiencia na produción do surfactante pulmonar e falta de desenvolvemento pulmonar.
* Taquipnea transitoria do neonato ou *pulmón húmido*: a persistencia de líquido nos alvéolos pulmonares despois do nacemento.
* Síndrome de aspiración de meconio: a broncoaspiración neonatal das primeiras feces do bebé ou líquido meconial.

Outras causas inclúen as complicacións dunha pneumonía e dun neumotórax.

Patoxenia
---------

Os pulmóns inmaturos non producen suficiente cantidade de surfactante pulmonar -unha substancia tensioactiva que reviste os pequenos sacos aéreos (alvéolos) dos pulmóns e que permiten que estes se manteñan abertos e non colapsen. Se estes diminutos sacos non se abren con facilidade, os pulmóns non poden encherse de aire e facer chegar o osíxeno necesario ó torrente sanguíneo; isto para o caso do déficit de surfactante como en prematuros ou o a enfermidade de membranas hialinas, no caso de taquipnea transitoria do recentemente nado (RN) a etioloxía é a falta de reabsorción do líquido pulmonar, xeralmente pasa nas cesáreas sen traballo de parto. A taquipnea transitoria do RN é a causa máis frecuente de SDRN.

Notas
-----

1. ↑  Rodriguez RJ, Martin RJ, and Fanaroff, AA.

|  |  |
| --- | --- |
| Control de autoridades | 
* Wd: Q754348
* EBID: ID
* JSTOR: hyaline-membrane-disease
* LCCN: sh85063253

 |

|  |  |
| --- | --- |
| Identificadores | 
* DiseasesDB: 6087
* DOID: DOID:12716
* GARD: 112
* ICD-9: 769
* MedlinePlus: 001563
* MeSH: D006819
* MeSH: C08.381.842.475
* NCIt: C27562
* OMIM: 267450
* Orphanet: 70587
* Patientplus: infant-respiratory-distress-syndrome
* UMLS: C0020192

 |
***Simon e Simon*** (*Simon & Simon*) era o nome dunha serie de detectives norteamericana protagonizada por Gerald McRaney e Jameson Parker. No 1978 fíxose o episodio piloto en Florida baixo o título de *Pirate's Key*, pero inmediatamente a CBS levaría a rodaxe a San Diego (California) onde permanecería durante os sete anos que estivo no aire na CBS.

Sinopse
-------

A serie xira arredor de dous irmáns completamente opostos: Rick (McRaney) e A.J. (por "Andrew Jackson") Simon (Parker). Rick era un veterano da guerra de Vietnam, polo que tiña moita máis rodaxe nas rúas ca seu irmán, A.J. que foi á escola de dereito e tiña unha aparencia máis intelectual. Rick prefería cousas que eran vistas polo seu irmán como de baixo nivel, como a súa vella camioneta, mentres A.J. coidaba o seu diñeiro para a súa maior paixón, un Chevrolet Bel Air convertible do 1957, e máis tarde un Chevrolet Camaro Z28). Rick vivía nun barco. A.J. prefería intentar facer primeiro as cousas segundo as normas, mentres Rick era máis de espírito libre, facendo a xustiza pola súa conta. Así a todo, os dous comezaron unha aventura xuntos montando unha axencia de detectives.

A piques estivo de ser suspendida a rodaxe en 1982, xa que tiñan en mente a nova serie *Magnum*, pero os éxitos de audiencia fixeron posible a convivencia das dúas emisións durante anos, e mesmo cruzaron as series nun episodio de cada unha.

Elenco de actores
-----------------

* Richard "Rick" Simon - Gerald McRaney
* Andrew Jackson "A.J." Simon - Jameson Parker
* Cecilia Simon - Mary Carver (súa nai)
* Myron Fowler - Eddie Barth (episodios 1-36) (ex-xefe de A.J.)
* Janet Fowler - Jeannie Wilson (episodios 1-43) (ex-moza de A.J.)
* Tte. Marcel Prust "Downtown" Brown - Tim Reid (episodios 43-127)
* Tte. Abigail Marsh - Joan McMurtrey (episodios 128-156)

Emisións
--------

* Estados Unidos: CBS
* Galicia: TVG
* País Vasco: ETB1
* Cataluña: TV3
* Suecia: Sveriges Television
* Alemaña: ARD, Super RTL, Das Vierte
* Estados Unidos: Sleuth Channel (reposición)
* Canadá: Deja View (reposición)

*Simon & Simon: In Trouble Again* (1995)
----------------------------------------

Esta secuela estreouse o 23 de febreiro de 1995. Pasan algúns anos e A.J. agora casado, traballa en Seattle como avogado. Rick visítao facendo un alto na súa ruta cara á entrega dun luxoso iate. O problema vén cando o iate é secuestrado, con mamá Cecilia a bordo.

DVD
---

A primeira tempada existe en formato DVD desde outubro do 2006.

Véxase tamén
------------

### Ligazóns externas

* Simon & Simon TV Show at Project 80's TV *(en inglés)*

|  |  |
| --- | --- |
| Control de autoridades | 
* Wd: Q1968375
* Allmovie: v356050
* AlloCiné: 3725
* Epguides: SimonandSimon
* FilmAffinity: 594492
* IMDb: tt0081930
* Metacritic: simon-and-simon
* OFDb: 10660
* OMDB: 35335
* TMDb: 2102
* TVcom: simon-simon
* TVGuide: 204408

 |
Típico camiño de **terra vermella**, na provincia de Misiones.A **terra vermella**—*yvy pytã* en guaraní—é un tipo de solo considerado como un dos máis fértiles do mundo polo seu alto contido en nutrientes para plantas e árbores, A súa orixe está na descomposición durante millóns de anos de rochas basálticas. A súa principal característica é a súa cor vermella inconfundible, por mor da presenza de minerais de laterita, especialmente o ferro; é ademais rica en nitróxeno, potasio e fósforo.

Na Arxentina e Paraguai coñécese como *tierra colorada* e abrangue a totalidade da provincia de Misiones, e a rexión nordés da provincia de Corrientes no primeiro caso e todo o Departamento do Alto Paraná e parte dos departamentos de Caagauzú, Canindeyú e Itapúa no segundo

No Brasil, coñécese como *terra roxa,* forma que procede dun equívoco, xa que os inmigrantes italianos que traballaban nas facendas de café dábanlle o nome de *terra rossa,* e os brasileirosaportuguesaron o termo italiano, no canto de traducilo. Este tipo de solo aparece no interior do estado de São Paulo, sur de Minas Gerais e ao norte de Paraná. .

|  |  |
| --- | --- |
| Control de autoridades | 
* Wd: Q56052259
* EBID: ID

 |
---

|  |  |
| --- | --- |
|  |  *Este artigo sobre ciencias é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---

Unha sesión de simulación de paseo espacial, na NASA.
Nas ciencias, a **simulación** é o artificio contextual que referencia a investigación dunha hipótese ou un conxunto de hipóteses de traballo utilizando modelos.

Thomas T. Goldsmith Jr. e Estle Ray Mann defínena así:

"Simulación é unha técnica numérica para conducir experimentos nunha computadora dixital. Estes experimentos comprenden certos tipos de relacións matemáticas e lóxicas, as cales son necesarias para describir o comportamento e la estrutura de sistemas complexos do mundo real a través de longos períodos."

Unha definición máis formal, formulada por R. E. Shannon, é:

"A simulación é o proceso de deseñar un modelo dun sistema real e levar a termo experiencias con el, coa finalidade de comprender o comportamento do sistema ou avaliar novas estratexias —dentro dos límites impostos por un certo criterio ou un conxunto deles— para o funcionamiento do sistema."

Notas
-----

1. ↑  Shannon, Robert; Johannes, James D. (1976). "Systems simulation: the art and science". *IEEE Transactions on Systems, Man and Cybernetics*. **6** (10). pp. 723-724.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Simulación***  |

|  |  |
| --- | --- |
| Control de autoridades | 
* Wd: Q45045
* AAT: 300237969
* GEC: 0210946
* GND: 4055072-2
* JSTOR: simulations
* MAG: 44154836
* NDL: 00570998
* PSH: 12922

 |
**Tania González Penas**, nada en Avilés o 18 de outubro de 1982, é unha política española, eurodeputada de Podemos e activista social.

Traxectoria
-----------

Tania González é licenciada en ciencias políticas pola Universidade Complutense de Madrid. Antes de ser elixida eurodeputada foi profesora interina de formación e orientación laboral en Laredo (Cantabria). Como activista social, é membro de distintas asociacións civís, como Les Rudes, colectivo feminista de Avilés, ou do CSI (Corrente Sindical de Esquerdas de Asturias). Publicou diversos artigos de opinión no xornal español eldiario.es.

Práctica política
-----------------

Dende outubro de 2015, Tania González é voceira de Podemos no Parlamento Europeo, dentro do Grupo Confederal da Esquerda Unitaria Europea/Esquerda Verde Nórdica. Ademais, é a vicepresidenta da Delegación para as Relacións cos Países da Comunidade Andina, é membro da Comisión de Transporte e Turismo e suplente tanto da Comisión de Emprego e Asuntos Sociais como da Delegación na Asemblea Parlamentaria Euro-Latina.

Dende a súa alta como eurodeputada o 11 de setembro de 2014, interveu 946 veces en plenario e presentado 181 preguntas parlamentarias.

Notas
-----

1. ↑  Parlamento Europeo. "Parlamento Europeo / Miembros". Consultado o 6 de novembro de 2014.
2. ↑  Allende, Oscar (5 de novembro de 2014). "Un cántabro en el equipo de Pablo Iglesias en Podemos (Sección «La eurodiputada que trabajó en Laredo»).". Consultado o 6 de novembro de 2014.
3. ↑  "Artículos de Opinión de Tania González en Eldiario.es". Consultado o 18 de agosto de 2017.
4. ↑  "Diputados al PE | Miembros | DAND | Delegaciones | Parlamento Europeo". Consultado o 7 de decembro de 2017.
5. ↑  "Portal de transparecia Podemos - Tania Gonzalez". Arquivado dende o orixinal o 18 de agosto de 2017. Consultado o 18 de agosto de 2017.
Terraza no edificio do museo de Escocia.
A **terraza**, **azotea**, **eirado** ou **airado** é a parte chá situada no alto dun edificio, cubríndoo total ou parcialmente. Adoita permitirse o acceso a ela para se asomar, tender a roupa ou colocar antenas. En edificios especialmente altos e grandes pode atoparse incluso un heliporto ou repetidores da televisión.

Moitas terrazas foron transformadas en xardíns, chamados teitos ou cubertas verdes (*roof gardens*).

Por extensión, tamén se denomina terraza á parte dunha cafetaría ou dun bar situada na beirarrúa ou nunha praza.

Galicia
-------

A diferenza da arquitectura mediterránea ou de climas calorosos, a casa popular galega non posúe terrazas chás, xa que a abundancia de choivas requiría a construción dunha cuberta sempre inclinada, reservando os espazos abertos a balcóns, patíns, solainas e corredores. Hoxe atopamos terrazas nos edificios das principais cidades galegas. Cómpre ter unha boa impermeabilización para evitar infiltracións de auga.

Notas
-----

1. ↑  "DEIA.com - La Torre Iberdrola será el primer edificio vasco en contar con helipuerto". Arquivado dende o orixinal o 28 de outubro de 2008. Consultado o 15 de novembro de 2012.
2. ↑  mundoplus.tv - ¿Qué necesito para recibir la TDT?[*Ligazón morta*]

Véxase tamén
------------

### Outros artigos

* Balcón
* Faiado
* Fachada
* Terraza fluvial
* Terraza (xeoloxía)
* Socalco
* Teito verde

|  |  |
| --- | --- |
| Control de autoridades | 
* Wd: Q149292
* AAT: 300002117
* EBID: ID
* GND: 4017367-7
* JSTOR: flat-roofs
* LCCN: sh85049015
* MAG: 2779331490
* NKC: ph124121
* PSH: 10555

 |
O **Sputnik 2** foi a segunda nave espacial posta en órbita ó redor da Terra, ás 19:12h do 3 de novembro de 1957, sendo a primeira nave en órbita en transportar un ser vivo. Era unha cápsula cónica de 4 metros de alto cunha base de 2 metros de diámetro. Contiña varios compartimentos destinados a aloxar transmisores de radio, un sistema de telemetría, unha unidade programábel, un sistema de control de rexeneración e temperatura en cabina e instrumental científico. Nunha cabina selada e separada do resto viaxaba a cadela Laika.

Os datos biolóxicos e de enxeñería transmitíanse mediante o sistema telemétrico Tral\_D, que podía enviar datos á Terra durante 15 minutos por cada órbita. A bordo había dous espectrómetros destinados a medir a radiación solar (emisións ultravioleta, raios X) e raios cósmicos). O Sputnik 2 non levaba cámara de televisión.

Perfil da misión
----------------

O Sputnik 2, mediante un R-7 ICMB practicamente similar ó empregado para o Sputnik 1, foi posto nunha órbita a 212 x 1660 km cun período de 103,7 minutos. Tras acadar a súa órbita, o nariz do cono foi expulsado, pero o núcleo do bloque A non se separou como estaba previsto. Isto inhibiu o funcionamento do sistema de control de temperatura. Ademais, algunhas das placas termoillantes se desprenderon, co que a temperatura interior alcanzou os 40 °C. Crese que Laika só sobreviviu unhas poucas horas, en troques dos dez días previstos inicialmente, a causa da calor. A órbita do Sputnik 2 decaeu e reingresou á atmosfera o 14 de abril de 1958, tras 162 días en órbita.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sputnik 2 Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Rusia*** |

### Outros artigos

* Sputnik
* Sputnik 1
* Sputnik 3
* Sputnik 4
* Sputnik 5 (Korabl-Sputnik 2)
* Sputnik 8K71PS
* Sputnik 8A91
* Sputnik 11 (Kosmos 1)
* Laika

| * v
* c
* e
Programa Sputnik |
| --- |
| 
* Sputnik 1
* Sputnik 2
* Sputnik 3
* Sputnik 4
* Sputnik 5

 |

|  |  |
| --- | --- |
| Control de autoridades | 
* Wd: Q190555
* NSSDC ID: 1957-002A
* SCN: 00003

 |

1. 1 2 3  N2YO (2011). Real Time Satellite Tracking, ed. "SPUTNIK 2" (en inglés). Consultado o 11 de decembro de 2017.
2. ↑  "Letter dated 24 March 1962 from the Acting Permanent Representative of the Union of Soviet Socialist Republics addressed to the Acting Secretary-General" (PDF) (62-0623). 24 de marzo de 1962: 4. Consultado o 11 de decembro de 2017.
3. 1 2 3 4 5  NASA (21 de marzo de 2017). "Sputnik 2" (en inglés). Consultado o 11 de decembro de 2017.
4. ↑  Claude Lafleur (2010). "Sputnik 2 / PS 2" (en inglés). Consultado o 11 de decembro de 2017.
5. 1 2  Gunter Dirk Krebs (2016). Gunter's Space Page, ed. "Sputnik 2 (PS-2 #1)" (en inglés). Consultado o 11 de decembro de 2017.
6. 1 2 3  Mark Wade (2011). "Sputnik 2" (en inglés). Consultado o 11 de decembro de 2017.
Samaritano coa Torah samaritana
Os **samaritanos** constitúen un grupo étnico de Oriente Medio que teñen relación cos habitantes da Samaria histórica desde o exilio de Babilonia ata o comezo do cristianismo.

Historia e características
--------------------------

Os samaritanos considéranse descendentes de dúas tribos de Israel, Efraín e Menashé mentres os sacerdotes veñen da tribo de Leví, pero non se consideran xudeus. Para os xudeus os samaritanos son orixinarios do Kurr e foron desprazados para Samaria polos asirios. A súa relixión, o samaritanismo está baseada na Torah e para eles é a verdadeira relixión dos antigos israelitas, antes do Templo de Xerusalén. A separación entre xudeus e samaritanos data do século IV antes da nosa era. Os samaritanos, uns 700 no ano 2005, residen maioritariamente nas localidades de Kiryat Luza preto do Monte Gerizim e en Holón. Os samaritanos falan ben árabe en Kiryat Luza ou hebreo en Holón como lingua habitual pero utilizan liturxicamente o hebreo samaritano, hebreo bíblico escrito en alfabeto samaritano e o arameo samaritano.

Samaritanos no Monte Gerizim
Os samaritanos negan a santidade de Xerusalén, para eles o verdadeiro lugar elixido por Deus é o monte Gerizim, celebran o sábado dunha forma moi ríxida: visten roupas especiais, rezan pola madrugada, desconectan os aparellos eléctricos. A Pascua é a festividade máis importante dos samaritanos, xúntanse durante vinte días no monte Gerizim. Os samaritanos contan o tempo desde a chegada á Terra Prometida e así o ano 2007 é para os samaritanos o ano 3645.

Notas
-----

1. ↑  Definicións no *Dicionario da Real Academia Galega* e no Portal das Palabras para *samaritano*.

Véxase tamén
------------

### Ligazóns externas

* Web de referencia dos samaritanos *(en inglés)*

|  |  |
| --- | --- |
| Control de autoridades | 
* Wd: Q182651
* BRE: 3530112
* EBID: ID
* GND: 4051468-7
* JSTOR: samaritanism
* NKC: ph118070

 |
**Sunrise Communications AG** é unha empresa de telecomunicacións de telefonía móbil e fixa de Suíza. 

Sede principal da Sunrise en Zúrich.
É a segunda compañía máis grande da Confederación, con preto de tres millóns de clientes e a súa sede está en Zúric. A compañía é propiedade da CVC Capital Partners a cal a adquirira a compañía danesa TDC, en outubro do ano 2010.

Coa marca "Yallo" vende unha serie de servizos de comunicación móbiles esenciais (chamadas, SMS).

No 1997 a British Telecom e a Tele Danmark convértense en socios.

No ano 2012, tivo unhas ganancias netas de case 207 millóns de francos suízos e daba emprego a 1.700 persoas.

| Número de clientes (Q2 2013) |
| --- |
| Telefonía móbil | 2.116.000 |
| Telefonía fixa | 457.000 |
| Internet | 361.000 |
| **Total** | **2.934.000** |

Historia
--------

A empresa naceu o 23 de xaneiro de 2001, trala incorporación da Sunrise e diAx na TDC Switzerland AG.

Desde o catro de outubro do ano 2007, cambiou o seu nome ao da actual de Sunrise Communications AG. Na actualidade,[*cando?*] a compañía pode ofrecer a máis dos seus dous millóns de clientes de telefonía móbil unha rede híbrida baseada na tecnoloxía GSM, EDGE, UMTS, e HSDPA+ que cobre o 99% do territorio helvético e permite unhas velocidades de transmisión de ata 43,2 Mbps como tamén unha rede LTE que cobre o 22% da poboación e que segue en expansión.

Desde o ano 2010, Sunrise abandonou a sede xeral do norte de Zúric, mantenendo a súa sede legal no centro da cidade e outras sedes centrais en Berna, Bienne, Lousane e Manno.

Véxase tamén
------------

### Ligazóns externas

* Páxina web oficial

|  |  |
| --- | --- |
| Control de autoridades | 
* Wd: Q672648
* GRID: grid.467040.1
* MAG: 253757931

 |
***Sung Tongs*** é o quinto álbum da banda estadounidense de indie rock Animal Collective, editado o 1 de xuño do 2004 a través do selo Fat Cat Records.

A pesar de que aparece co nome 'Animal Collective', só dous dos catro membros do grupo gravaron nel: Avey Tare (David Portner) e Panda Bear (Noah Lennox). No álbum, Portner e Lennox utilizan guitarras acñusticas e baterías de estilo tribal; a guitarra eléctrica, un elemento importante no álbum anterior da banda, *Here Comes the Indian*, non aparece por ningures. Isto levou ao grupo a un son máis próximo ao psych folk e ao freak folk.

*Sung Tongs* é xeralmente considerado o disco que levou a Animal Collective á fama; foi aclamado pola crítica e tras a súa publicación apareceu frecuentemente nas listas dos mellores discos do ano 2004.

Listaxe de cancións
-------------------

1. "Leaf House" – 2:42
2. "Who Could Win a Rabbit" – 2:18
3. "The Softest Voice" – 6:46
4. "Winters Love" – 4:55
5. "Kids on Holiday" – 5:47
6. "Sweet Road" – 1:15
7. "Visiting Friends" – 12:36
8. "College" – 0:53
9. "We Tigers" – 2:43
10. "Mouth Wooed Her" – 4:24
11. "Good Lovin Outside" – 4:26
12. "Whaddit I Done" – 4:05

|  |  |
| --- | --- |
| Control de autoridades | 
* Wd: Q2097160
* AllMusic: mw0000742061
* Discogs: 5130
* Metacritic: animal-collective
* MusicBrainz: ID

 |